**Radek Koblížek** (s. 20. lokakuuta 1997 Ivančice) on tšekkiläinen jääkiekkoilija, joka pelaa SM-liigajoukkue KooKoossa. Hän on pelipaikaltaan oikea laitahyökkääjä. Koblížek laukoo oikealta.

Ura
---

### Seuraura

Koblížek on HC Kometa Brnon kasvatti. Kaudella 2012–2013 hän oli pudotuspeleissä seuran C-nuorten paras pistemies Roman Dymáčekin kanssa tehoilla 3+4=7 sekä jakoi Brnon sisäisen tehotilaston voiton David Sedláčekin kanssa lukemalla +7. Koblížek voitti kauden päätteeksi Tšekin C-nuorten mestaruuden.

Kesällä vain 15-vuotias Koblížek siirtyi viikon mittaisen tryoutin kautta Suomeen ja Oulun Kärppien A-nuoriin. Hän pelasi noin puolet kaudestaan vielä seuran B-nuorissa. Koblížek teki Kärppien A-nuorissa kauden aikana 20 ottelussa 12 tehopistettä. Kaudella 2014–2015 hän teki siellä 46 runkosarjaottelussa 37 tehopistettä. Kaudella 2015–2016 Koblížek jakoi joukkueen sisäisen maalipörssin voiton Tino Metsävainion kanssa ja sijoittui sisäisessä pistepörssissä kolmanneksi tehoilla 28+24=52. Hän jakoi A-nuorten SM-liigan maalipörssin neljännen sijan neljän muun pelaajan kanssa. Koblížek valittiin sarjan toiseen tähdistökentälliseen.

Koblížek debytoi kauden 2015–2016 aikana myös Kärppien SM-liigajoukkueessa runkosarjan viimeisellä kierroksella 10. maaliskuuta 2016 vieraissa Pelicansia vastaan. Hänet merkittiin joukkueen kolmosketjun oikeaan laitaan Sakari Mannisen ja Saku Mäenalasen viereen. Koblížek sai ottelussa jääaikaa 10.51 minuuttia. Hän pelasi kauden aikana myös yhden ottelun lainalla Mestis-joukkue Kajaanin Hokissa helmikuussa 2016.

Huhtikuussa 2016 Koblížek teki Kärppien kanssa 1+1-vuotisen SM-liigasopimuksen. Alkukaudella 2016–2017, syyskuussa 2016 seura lainasi hänet toistaiseksi voimassa olevalla sopimuksella Hokkiin. Koblížek pelasi siellä vajaat puolet runkosarjastaan tehden 20 ottelussa tehot 1+1=2. Hän pelasi Kärppien SM-liigajoukkueessa kolme runkosarja- ja neljä Mestarien liigan ottelua tehden yhden syöttöpisteen. Koblížek pelasi suurimman osan kaudestaan lopulta Kärppien A-nuorissa. Huhtikuussa 2017 seura käytti hänen sopimuksessaan olleen option ja teki vuoden mittaisen jatkosopimuksen Koblížekin kanssa.

Alkukauden 2017–2018 Koblížek vietti pääasiassa Kärppien A-nuorissa. Hän oli kauden alussa harjoituksissa tapahtuneen loukkaantumisen vuoksi, mutta Koblížek kärsi pian kuntouduttuaan myös seitsemän ottelun pelikiellon taklattuaan vastustajaa päähän A-nuorten SM-liigan ottelussa Jokereita vastaan. Syyskauden edetessä lähinnä loukkaantumiset avasivat hänelle paikan Kärppien SM-liigajoukkueen kokoonpanosta. Koblížek teki liigauransa avausmaalin kauden kolmannessa SM-liigaottelussaan 1. marraskuuta 2017 vieraissa Vaasan Sportia vastaan. Hänen osumansa jäi Kärppien 3–4-voittoon päättyneen ottelun voittomaaliksi. Koblížek pelasi runkosarjassa 11 SM-liigaottelua tehopistein 1+2=3. Suurimman osan runkosarjastaan hän pelasi kuitenkin lainalla Mestis-joukkue Kokkolan Hermeksessä.

Loppukaudella 2017–2018 Koblížek palasi Kärppien A-nuorten vahvuuteen ja hän voitti tehoilla 9+4=13 A-nuorten SM-liigan pudotuspelien maalipörssin sekä sijoittui pistepörssissä toiseksi edellään vain KalPan Aleksi Klemetti. KoblíŽek voitti A-nuorten SM-hopeaa. Hänet nostettiin yllättäen Kärppien SM-liigajoukkueen kokoonpanoon seitsemänteen välieräotteluun, jonka jälkeen Koblížek pelasi joukkueen mukana koko finaalisarjan ajan ja sai peliaikaa aina ykkösylivoimassa asti. Hän teki kaikkiaan seitsemässä playoff-ottelussa kaksi syöttöpistettä. Koblížek voitti kauden päätteeksi Suomen-mestaruuden. Maaliskuussa 2018 hän teki Kärppien kanssa vuoden mittaisen jatkosopimuksen.

Kausi 2018–2019 oli Koblížekin varsinainen tulokaskausi SM-liigassa. Hän teki 53 runkosarjaottelussa tehot 11+16=27 ja 17 playoff-ottelussa kolme syöttöpistettä. Koblížek jakoi runkosarjan tulokkaiden pistepörssin kolmannen sijan Pelicansin Jesse Ylösen kanssa. Hän voitti myös tulokkaiden tehotilaston lukemalla +22. Mestarien liigassa hän teki kymmenessä ottelussa tehot 3+2=5. Koblížek voitti kauden päätteeksi SM-hopeaa. Joulukuussa 2018 hänen sopimustaan Kärppien kanssa jatkettiin kahdella vuodella kevääseen 2021 saakka. Kaudella 2019–2020 Koblížek kasvatti SM-liigan yhden kauden piste-ennätystään tehoilla 9+21=30. Hänen kauteensa mahtui kuitenkin yli kuukauden mittainen poissaolo loukkaantumisen vuoksi, kun Tapparan Tuukka Mäntylä taklasi Koblížekia päähän lokakuussa 2019. Mäntylälle tuomittiin tilanteesta 5+20-minuutin ottelurangaistus ja hänet asetettiin seitsemän ottelun mittaiseen pelikieltoon.

Kaudella 2020–2021 Koblížek jakoi kymmenellä osumallaan Kärppien sisäisen maalipörssin kolmannen sijan Michal Krištofin kanssa. Pudotuspeleissä hän oli kolmalle osumallaan joukkueen paras maalintekijä Cody Kunykin kanssa. Tammikuussa 2021 Koblížek teki Kärppien kanssa vuoden mittaisen jatkosopimuksen. Hän pelasi alkukaudella 2021–2022 vain kuusi ottelua tehden kaksi syöttöpistettä, kunnes lokakuussa Koblížekin sopimus purettiin. Seuraavana päivänä hänen vahvistettiin siirtyvän loppukauden kattavalla sopimuksella KooKoohon. Koblížek oli 13 osumallaan joukkueen kolmanneksi paras maalintekijä. Pudotuspelien ensimmäisen kierroksen jatko-ottelussa 25. maaliskuuta 2022 Pelicansia vastaan hän ratkaisi KooKoolle puolivälieräpaikan ajassa 35.01. Joukkue eteni SM-liigan puolivälieriin ensimmäistä kertaa seurahistoriansa aikana, vaikka tosin kaudella 2019–2020 KooKoo varmasti suoran puolivälieräpaikan ennen kauden päättymistä runkosarjaan koronaviruspandemian vuoksi.

Koblížek palasi kaudeksi 2022–2023 kotimaahansa ja hän siirtyi 2+1-vuotisella sopimuksella kasvattajaseuransa HC Kometa Brnon Extraliga-joukkueeseen. Koblížek jätti joukkueen kuitenkin kauden jälkeen ja hän palasi kaudeksi 2023–2024 vuoden mittaisella sopimuksella KooKoohon. Koblížek teki SM-liigan yhden kauden piste-ennätyksensä tehoilla 19+20=39, joilla hän oli joukkueen paras maalintekijä ja neljänneksi paras pistemies. Helmikuussa 2024 Koblížek teki KooKoon kanssa vuoden mittaisen jatkosopimuksen.

### Maajoukkueura

Koblížek pelasi alle 20-vuotiaiden MM-kilpailuissa vuonna 2017, alle 18-vuotiaiden MM-kilpailuissa vuonna 2015 sekä alle 18-vuotiaiden Ivan Hlinkan muistoturnauksessa vuonna 2014, jolloin hän voitti hopeaa. Yhteensä Koblížek on pelannut 27 nuorten ja 34 poikien maaottelua.

Tšekin A-maajoukkueessa Koblížek on pelannut kahdeksan ottelua tehden yhden syöttöpisteen. Hän teki A-maajoukkuedebyyttinsä Beijer Hockey Gamesissa 9. helmikuuta 2019 Tukholman Hovetissa Suomea vastaan. Koblížek merkittiin Tšekin kolmosketjun vasempaan laitaan Zohornan veljesten Tomášin ja Hynekin viereen.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2013–2014 | Kärpät | A-SM | 25 | 7 | 5 | 12 | 10 | – | – | – | – | – |
| 2014–2015 | Kärpät | A-SM | 46 | 15 | 22 | 37 | 18 | 5 | 0 | 2 | 2 | 4 |  |  |  |  |  |  | U18 | 5 | 1 | 1 | 2 | 2 |
| 2015–2016 | Kärpät | A-SM | 47 | 28 | 24 | 52 | 43 | 2 | 0 | 1 | 1 | 0 | Kakkostähdistö |
|  | Kärpät | SM-liiga | 1 | 0 | 0 | 0 | 0 | – | – | – | – | – |
|  | Hokki | Mestis | 1 | 0 | 0 | 0 | 2 | – | – | – | – | – |
| 2016–2017 | Kärpät | A-SM | 23 | 10 | 8 | 18 | 16 | 7 | 1 | 4 | 5 | 2 |  |  |  |  |  |  | JMM | 5 | 1 | 0 | 1 | 0 |
|  | Kärpät | SM-liiga | 3 | 0 | 0 | 0 | 0 | – | – | – | – | – |
|  | Hokki | Mestis | 20 | 1 | 1 | 2 | 2 | – | – | – | – | – |
| 2017–2018 | Kärpät | A-SM | 13 | 6 | 9 | 15 | 2 | 12 | 9 | 4 | 13 | 6 |
|  | Kärpät | SM-liiga | 11 | 1 | 2 | 3 | 2 | 7 | 0 | 2 | 2 | 0 | Kanada-malja |
|  | Hermes | Mestis | 23 | 6 | 12 | 18 | 33 | – | – | – | – | – |
| 2018–2019 | Kärpät | SM-liiga | 53 | 11 | 16 | 27 | 6 | 17 | 0 | 3 | 3 | 4 |
| 2019–2020 | Kärpät | SM-liiga | 47 | 9 | 21 | 30 | 6 | – | – | – | – | – |
| 2020–2021 | Kärpät | SM-liiga | 41 | 10 | 14 | 24 | 2 | 5 | 3 | 2 | 5 | 0 |
| 2021–2022 | Kärpät | SM-liiga | 6 | 0 | 2 | 2 | 2 | – | – | – | – | – |
|  | KooKoo | SM-liiga | 50 | 13 | 15 | 28 | 12 | 16 | 2 | 5 | 7 | 2 |
| 2022–2023 | HC Kometa Brno | ČEL | 48 | 10 | 8 | 18 | 6 | 7 | 0 | 1 | 1 | 4 |
| 2023–2024 | KooKoo | SM-liiga | 59 | 19 | 20 | 39 | 12 | – | – | – | – | – |
| 8 kautta | yhteensä | SM-liiga | 271 | 63 | 90 | 153 | 42 | 45 | 5 | 12 | 17 | 6 |
| 1 kausi | yhteensä | ČEL | 48 | 10 | 8 | 18 | 6 | 7 | 0 | 1 | 1 | 4 |
| 3 kautta | yhteensä | Mestis | 44 | 7 | 13 | 20 | 37 | – | – | – | – | – |

Lähteet
-------

* Radek Koblížek The Internet Hockey Databasessa (englanniksi)
* Radek Koblížek Eurohockey-sivustolla (englanniksi)
* Radek Koblížek *Elite Prospects*. Everysport Media Group AB.  (englanniksi)

### Viitteet

1. 1 2  Nikulin, Antti: KooKoolle mieluinen paluumuuttaja – Radek Koblížek pukeutuu jälleen mustaoranssiin *Jatkoaika.com*.  24.4.2023. Jatkoaika r.y. Viitattu 24.4.2023.
2. 1 2  Stenius, Minna: Poika, joka halusi pelata jääkiekkoa *kauppasuomi.fi*.  3.4.2019. Kaleva Oy. Viitattu 18.3.2020.
3. ↑  Antošová, Karolína: Český talent se chystá na velký hokej ve Finsku *isport.blesk.cz*.  21.10.2016. CZECH NEWS CENTER as. Viitattu 5.1.2017. (tšekiksi)
4. 1 2 3 4 5 6 7 8 9 10  Radek Koblížek *Elite Prospects*. Everysport Media Group AB.  (englanniksi)
5. ↑  Elite Prospects - HC Kometa Brno U16 *eliteprospects.com*. Everysport Media Group AB. Viitattu 7.5.2019. (englanniksi)
6. ↑  Oulun Kärpät A-jun *facebook.com*.  26.8.2013. Oulun Kärpät Oy. Viitattu 18.3.2020.
7. ↑  Elite Prospects - Kärpät U20 *eliteprospects.com*. Everysport Media Group AB. Viitattu 7.5.2019. (englanniksi)
8. ↑  Elite Prospects - U20 SM-liiga Stats 2015-2016 *eliteprospects.com*. Everysport Media Group AB. Viitattu 7.5.2019. (englanniksi)
9. ↑  Mennander, Pasi: Nuorten SM-liigan kauden 2015–16 palkitut pelaajat ja tähtikentät *leijonat.fi*.  17.3.2016. Suomen Jääkiekkoliitto – Finlands Ishockeyförbund ry. Viitattu 18.3.2016.
10. ↑  Liigadebyytti Kärppien A-nuorten kärkikolmikolle *Jatkoaika.com*.  10.3.2016. Jatkoaika r.y. Viitattu 8.2.2024.
11. ↑  Ottelutilastot *liiga.fi*.  10.3.2016. Jääkiekon SM-liiga Oy. Viitattu 17.3.2016.
12. ↑  Kärppien nuorista apuja RoKin kaatoon *hokki.fi*.  27.2.2016. Hokki Kainuu Oy. Viitattu 17.3.2016.
13. ↑  Vanhoja tuttuja ja uutta verta Ouluun – Heshka ja Rynnäs Kärppien haaviin *Jatkoaika.com*.  31.7.2014. Jatkoaika r.y. Viitattu 25.4.2016.
14. ↑  Kärpät kutsui Anttilan takaisin Ouluun – Koblizek Kajaaniin *Jatkoaika.com*.  23.9.2016. Jatkoaika r.y. Viitattu 24.9.2016.
15. ↑  Kärppien kauden 2017–2018 joukkue rakentuu suurin harppauksin *Jatkoaika.com*.  18.4.2017. Jatkoaika r.y. Viitattu 19.4.2017.
16. ↑  Onnela, Janne: Kärpät viikonlopun vie­ras­kier­tu­eel­la idässä – Ai­vo­tä­räh­dyk­ses­tä kärsivän Humalojan tilanne ei vaikuta hyvältä *kaleva.fi*.  20.10.2017. Kaleva365 Oy. Viitattu 1.11.2017.
17. ↑  Råback, Mikael: Sportin loppukiri ei riittänyt – kotijoukkue teki kolme maalia päätöserässä *Jatkoaika.com*.  1.11.2017. Jatkoaika r.y. Viitattu 8.2.2024.
18. ↑  Elite Prospects - U20 SM-liiga Stats 2017-2018 *eliteprospects.com*. Everysport Media Group AB. Viitattu 7.5.2019. (englanniksi)
19. ↑  Korhonen, Jarmo: Tässä on Kärppien huikea mestarijoukkue pelaaja pelaajalta *is.fi*.  14.9.2017. Sanoma Media Finland Oy. Viitattu 30.4.2018.
20. ↑  Sihvonen, Petteri: Raju takaisku paljasti Kärppien haavoittuvaisuuden – Sihvonen: "Tällainen ei ole suurseuratoimintaa" *hameensanomat.fi*.  23.4.2018. Hämeen Sanomat Oy. Viitattu 30.4.2018.
21. ↑  Sarajärvi, Juho: Kärpille kolme uutta jatkosopimusta *Jatkoaika.com*.  16.3.2018. Jatkoaika r.y. Viitattu 18.3.2018.
22. ↑  Pelaajatilastot *liiga.fi*. Jääkiekon SM-liiga Oy. Viitattu 7.5.2019.
23. ↑  Pelaajatilastot *liiga.fi*. Jääkiekon SM-liiga Oy. Viitattu 7.5.2019.
24. ↑  Halonen, Sami: Kärpät julkaisi peräti 10 jatkosopimusta – Lasse Kukkosenkin jatko selvisi *Jatkoaika.com*.  18.12.2018. Jatkoaika r.y. Viitattu 18.12.2018.
25. ↑  Onnela, Janne: Louk­kaan­tu­neen Radek Koblizekin filmaamisella vihjaillut tapparapuolustaja nimitteli kärppäpelaajia rotiksi – Käski Koblizekin hengitellä pussiin *kaleva.fi*.  27.10.2019. Kaleva365 Oy. Viitattu 18.3.2020.
26. ↑  Elite Prospects - Kärpät *eliteprospects.com*. Everysport Media Group AB. Viitattu 20.5.2021. (englanniksi)
27. ↑  Meriläinen, Ronkainen ja Koblizek jatkavat Kärpissä *karpat.fi*.  27.1.2021. Oulun Kärpät Oy. Viitattu 27.1.2021.
28. ↑  Seppä, Lassi: Kärpät purki Radek Kobližekin pelaajasopimuksen *Jatkoaika.com*.  6.10.2021. Jatkoaika r.y. Viitattu 6.10.2021.
29. ↑  Seppä, Lassi: Radek Kobližek löysi pelipaikan KooKoosta *Jatkoaika.com*.  7.10.2021. Jatkoaika r.y. Viitattu 7.10.2021.
30. ↑  Elite Prospects - KooKoo *eliteprospects.com*. Everysport Media Group AB. Viitattu 31.5.2022. (englanniksi)
31. ↑  Kookoo - Pelicans, 25.3.2022 *liiga.fi*.  25.3.2022. Jääkiekon SM-liiga Oy. Viitattu 31.5.2022.
32. ↑  Peltola, Pasi: Koblizek kiskaisi KooKoolle historiallisen voiton – "Urani tärkein maali" *is.fi*.  25.3.2022. Sanoma Media Finland Oy. Viitattu 31.5.2022.
33. ↑  Do Komety přichází Tomáš Kundrátek s Radkem Koblížkem *hc-kometa.cz*.  1.5.2022. Brno:  KOMETA GROUP, a.s. Viitattu 24.4.2023. (tšekiksi)
34. ↑  Elite Prospects - KooKoo *eliteprospects.com*. Everysport Media Group AB. Viitattu 3.4.2024. (englanniksi)
35. ↑  Kiviniemi, Konsta: KooKoo kiinnitti runkohyökkääjänsä ensi kaudelle – Radek Koblížek jatkaa Kouvolassa *Jatkoaika.com*.  8.2.2024. Jatkoaika r.y. Viitattu 8.2.2024.
36. ↑  FIN - CZE (Line Up) *stats.swehockey.se*.  9.2.2019. Svenska Ishockeyförbundet. Viitattu 21.2.2019. (ruotsiksi)

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo